Diari Oficial de la Generalitat Valenciana


Sumari del DOGV 5483, del 03-04-2007 (2007/4270)

DECRET 34/2007, de 30 de març, del Consell, pel qual s'exclouen 14,8 hectàrees de terreny de la forest d'utilitat pública denominada Barranco Hondo, El Cerro y Otros, inscrita en el Catàleg de Forests d'Utilitat Pública de la Província de Castelló amb el número 124; s'inclou la superfície de 61,2 hectàrees de terreny i es modifica la inscripció en el catàleg de l'esmentada forest.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5483

Data del DOGV
:   03-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/4270


Data del document
:   30-03-2007

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Bejís
    * muntanya de l'estat

De conformitat amb el que disposen els articles 16 i 18 de la Llei 43/2003, de 21 de novembre, de Forests, i en els articles 11, 13, 14, 26 i 31 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, s'ha instruït l'expedient de modificació, sol·licitada per l'Ajuntament de Bejís, del Catàleg de Forests d'Utilitat Pública de la Província de Castelló, i d'ampliació de la forest d'utilitat pública denominada Barranco Hondo, El Cerro y Otros, que consta inscrita amb el número 124, situada en el terme municipal de Bejís i propietat de l'ajuntament, de 409,50 hectàrees; i s'han justificat plenament les circumstàncies que el motiven.  
L'Ajuntament de Bejís, en sessió plenària de 15 de març del 2006, va adoptar el següent acord de proposta de modificació de la declaració com a forest d'utilitat pública del denominat Barranco Hondo, El Cerro y Otros:   
"Per acord del Ple de l'ajuntament de data 28 de juliol del 2004, es va prendre raó del procés iniciat per la Conselleria de Territori i Habitatge per a la declaració de la forest Barranco Hondo, el Cerro y Otros com a forest d'utilitat pública, com també del contingut de la memòria redactada a l'efecte pel cap de la Secció Forestal de la Direcció Territorial de Castelló i el corresponent enginyer tècnic forestal.  
A la vista de l'esmentada memòria redactada, s'observa la inclusió de tres parcel·les de titularitat municipal del polígon 6, que la seua inclusió en la forest d'utilitat pública declarada no té raó de ser a causa dels motius següents:  
- No tenen cap valor ecològic, forestal o paisatgístic.  
- No hi ha vegetació, ni tan sols de tipus matoll.  
- S'ubiquen en el límit amb el nucli urbà de la Masía Ríos de Abajo, a més els depòsits reguladors d'aigua potable. Les canonades de pujada d'aigua i distribució a la Masia es troben dins d'aquestes parcel·les.  
Com que no es van observar aquestes circumstàncies en el seu dia i assumint aquest error municipal per haver-se pres raó de la proposta-memòria presentada, es proposa a la Conselleria de Territori i Habitatge la inclusió de diverses parcel·les del polígon 14, confrontants a les parcel·les ja incloses anteriorment en molta superfície i que sí que compten amb els valors que la declaració d'utilitat pública persegueix."  
Per tot això, l'Ajuntament de Bejís proposa la modificació de la declaració de forest d'utilitat pública de la forest Barranco Hondo, El Cerro y Otros, en el sentit d'eliminar les parcel·les 309, 327 i 328 del polígon 6, i proposa la inclusió de les parcel·les rústiques de titularitat municipal següents: 103, 108, 180, 181, 182, 191, 192, 193 i 194 del polígon 14.  
Per raó d'això, a proposta del conseller de Territori i Habitatge i amb la deliberació prèvia del Consell, en la reunió del dia 30 de març de 2007,  
DECRETE  
Article 1  
S'exclou del Catàleg de Forests d'Utilitat Pública de la Província de Castelló la superfície de 14,8 hectàrees, corresponent a la superfície total de les parcel·les 309, 327 i 328 del polígon 6, declarada d'utilitat pública de la forest Barranco Hondo, El Cerro y Otros, inscrita amb el número 124.  
Article 2  
S'inclou en el Catàleg de Forests d'Utilitat Pública de la Província de Castelló la superfície de 61,2 hectàrees corresponent a la superfície total que sumen les parcel·les 103, 108, 180, 181, 182, 191, 192, 193 i 194 del polígon 14, que amplia la superfície declarada d'utilitat pública de la forest Barranco Hondo, El Cerro y Otros, inscrita amb el número 124, en 46,4 hectàrees, que resulta una superfície total de la forest de 455,9 hectàrees.  
Article 3  
Es modifica la declaració de forest d'utilitat pública, inscrita amb el número 124 en el Catàleg de Forests d'Utilitat Pública de la Província de Castelló, que passa a ser de la manera següent:  
- Forest: Barranco Hondo, El Cerro u Otros.  
- Província: Castelló.  
- Partit judicial: Segorbe.  
- Municipi: Bejís.  
- Número: 124.  
- Pertinença: Ajuntament de Bejís.  
- Límits: nord, riu Palància i carretera Bejís a Arteas; est, terme municipal de Teresa; sud, terme municipal de Sacañet; i oest, finques particulars del terme municipal de Bejís.  
- Cabuda pública: 455,9 ha.  
- Cabuda total: 455,9 ha.  
DISPOSICIÓ FINAL  
Única  
El present decret tindrà efecte des de l'endemà de la publicació en el Diari Oficial de la Comunitat Valenciana.  
Contra el present decret, els interessats poden interposar recurs contenciós administratiu en el termini de dos mesos, comptadors a partir de l'endemà de la publicació d'aquest decret en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació en el Diari Oficial de la Comunitat Valenciana del present decret, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.   
València, 30 de març de 2007  
El president de la Generalitat,  
FRANCISCO CAMPS ORTIZ  
El conseller de Territori i Habitatge,  
ESTEBAN GONZÁLEZ PONS